3 Mlɔeba la, nɔvinyewo, miyi edzi mianɔ dzidzɔ kpɔm le Afetɔ la me.+ Metim kura be manɔ nya ɖeka mawo ke ŋlɔm ɖo ɖe mi o, elabena miafe dedienɔnɔ tae.2 Mikpɔ nyuie le avuawo* ŋu; mikpɔ nyuie le ame siwo gblẽa nu le ame ŋu la ŋuti; mikpɔ nyuie le ame siwo dea abi ŋutilã ŋu* la ŋuti.+3 Elabena míawoe wotso aʋa na ŋutɔŋutɔ,+ mí ame siwo wɔa subɔsubɔdɔ kɔkɔe to Mawu fe gbɔgbɔ la dzi, eye míafe adegbefofo le Kristo Yesu me,+ eye míeɖoa ŋu ɖe ŋutilã ŋu o,4 togbɔ be ne ame aɖe aɖo ŋu ɖe nane ŋu le ŋutilã me la, nyee wòanye hafi.Ne ewɔ na ame aɖe be susu aɖe li si tae yeaɖo ŋu ɖe nane ŋu le ŋutilã me la, susu geɖe wu le asinye:5 wotso aʋa nam le ŋkeke enyia gbe,+ metso Israel fomea me, le Benyamin-toa me, menye Hebritɔ si Hebritɔwo dzi;+ le se gome la, Farisitɔe menye;+6 le veviedodo gome la, meti hame la yome;+ le dzɔdzɔenyenye si to se dzi gome la, menye mokakamanɔŋutɔ.7 Gake nu siwo nye viɖe nam tsã la, melɔ̃ faa ɖe asi le wo ŋu* le Kristo la ta.+8 Nyatefee, mebua nuwo katã hã be wonye nu búbuwo le nye Afetɔ Kristo Yesu ŋuti sidzedze si xɔ asi sãsãsã wu la ŋuti. Le eya amea ta melɔ̃ faa be nuwo katã nabú nam, eye mebua wo aɖukpodzinuwo sɔŋ, ale be Kristo nasu asinye,9 eye woakpɔm be mewɔ ɖeka kplii, menye to nye ŋutɔ nye dzɔdzɔenyenye si tso Se la dzi wɔwɔ me o, ke to dzɔdzɔenyenye si tso Kristo+ dzi xɔxɔ se me+ la boŋ, eye esia nye dzɔdzɔenyenye si tso Mawu gbɔ si wotu ɖe xɔse dzi.+10 Nye taɖodzinue nye be manya eya amea kple efe tsitretsitsi fe ŋusẽ la,+ eye makpe fu abe eya ene,+ eye malɔ̃ faa aku efe ku tɔgbi,+11 ne makpɔe ɖa be mate ŋu akpɔ gome le ame kukuwo fe tsitretsitsi si ado ŋgɔ la me hã.+12 Menye ɖe nye asi su edzi xoxo, alo wona mede blibo xoxo o, ke boŋ mele ʋiʋlim+ ne makpɔe ɖa be nye asi ate ŋu asu nu si ta Kristo Yesu tiam* ɖo la dzi hã.+13 Nɔviwo, nyemebua ɖokuinye be nye asi su edzi xoxo o; ke meka ɖe nu ɖeka aɖe dzi: Meŋlɔa nu siwo le megbenye la be,+ eye mele nu siwo le ŋgɔnye la minyam,+14 mele ʋiʋlim ɖo ta taɖodzinu si nye Mawu fe ameyɔyɔ yi dzifo+ fe fetu+ la gbɔ to Kristo Yesu dzi.15 Eya ta mina tamesusu fe nɔnɔme sia nanɔ mí ame siwo katã tsi le gbɔgbɔ me+ la si, eye ne susu bubu aɖe le mia si le nane ŋu la, Mawu aɖe nɔnɔme si ŋu mefo nu le va yi la afia mi.16 Aleke kee wòɖale o, afi ka kee míeyi ŋgɔ se ɖo o, mina míayi ŋgɔ tẽe le ɖoɖo nu le mɔ ma ke nu.17 Nɔviwo, mizu srɔ̃nyelawo,+ eye miafe ŋku nanɔ ame siwo le zɔzɔm ɖe kpɔɖeŋu si míeɖo na mi nu la ŋu.18 Elabena ame geɖewo li siwo ŋkɔ meyɔna edziedzi tsã, gake fifia meyɔa wo ŋkɔ kple aɖatsi, le esi wole zɔzɔm abe Kristo la fe fuwɔameti* la fe futɔwo ene ta.19 Ame siwo fe nuwuwu nye tsɔtsrɔ̃, wofe fodoe nye wofe mawu, nu si nye ŋukpe boŋ dzie wodana ɖo, eye anyigbadzinuwo ŋue wofe susu le.+20 Ke míawo la, míafe dumevinyenye+ le dzifo,+ eye afi mae míele lalam vevie be ɖela, si nye Afetɔ Yesu Kristo, natso ava,+21 ame si atrɔ míafe ŋutilã si bɔbɔ ɖe anyi la wòaɖi efe ŋutilã si wodo ŋutikɔkɔe na la,+ to efe ŋusẽ triakɔ si ana wòabɔbɔ nuwo katã ɖe eɖokui te la dzi.+
ewe_Latn